બંને બેટ્સમેનોએ મેદાનની ચારે બાજુ રન બનાવતા 6 બૉલમાં 43 રન કર્યા હતા, ઓવરમાં 4, 6+nb,6+nb,6,1,6,6,6 એમ કુલ 43 રન બન્યાં હતા. 1 ઓવરમાં વધીને 6 બોલ જ હોય છે. જેથી ઓવરમાં વધીને 36 રન જ બની શકે છે. પરંતુ આ ઓવરમાં 2 નો-બોલ હોવાને કારણે 2 બોલ વધુ રમવા મળી હતી. અગાઉ આ રેકોર્ડ ઝિમ્બાબ્વેના એલ્ટન ચિગુમ્બુરાના નામે હતો, ચિગુમ્બુરાએ 2013માં ઢાકા પ્રીમિયર લીગમાં અલાઉદ્દીન બાબુની 1 ઓવરમાં 39 રન ફટકાર્યા હતા. આ મેચ નોર્થન ડિસ્ટ્રીક્ટે 25 રને જીતી લીધી હતી, નોર્થન ડિસ્ટ્રીક્ટે 7 વિકેટ ગુમાવીને 131 રન કર્યા હતા. જેમાં હેમ્પટને નોટઆઉટ રહીને 77 બોલમાં ધમાકેદાર 102 અને જૉય કાર્ટરના 95 રનની ઇનિગ્સ રમી હતી. કાર્ટર 5 રનથી પોતાની સદી ચૂક્યો હતો.